19. ΑΠΟΦΑΣΙΣ ΥΠΟΥΡΓΩΝ ΕΜΠΟΡ. ΝΑΥΤΙΛΙΑΣ ΕΞΩΤΕΡΙΚΩΝ  ΚΑΙ ΟΙΚΟΝΟΜΙΚΩΝ Αριθ. 40634/1851 της 16 Μαΐου/9 Ιουν.  1960 (ΦΕΚ. Β΄ 259) Περί ορισμού του τρόπου της ασκήσεως της υπηρεσίας Ναυτιλίας των προξενικών Αρχών. Έχοντες υπ’ όψει: Την εκ της εξελίξεως των ναυτιλιακών συνθηκών προκύψασαν ανάγκην ταχείας εξυπηρετήσεως των  Σελ. 76(α) Τεύχος 567-Σελ. 54 εν τη αλλοδαπή κινουμένων Ελληνικών εμπορικών πλοίων. Τας διατάξεις του άρθρ. 1 παρ. 2 και 3 του Α.Ν. 345/36 «περί αρμοδιότητος και δικαιοδοσίας του Υπουργείου Εμπορικής Ναυτιλίας». Τας διατάξεις του Κ.Ν. 4952/1931 «περί οργανώσεως της Κεντρικής Πρεσβευτικής και Προξενικής Υπηρεσίας του επί των Εξωτερικών Β. Υπουργείου» ως ούτος ισχύει σήμερον, αποφασίζομεν: α)Ορίζομεν όπως από 1ης Σεπτ. 1960 εις ας Προξενικάς Αρχάς η άσκησις της υπηρεσίας Ναυτιλίας έχει ανατεθή εις αξιωματικόν του Λιμενικού Σώματος, η είσπραξις, των, κατά την Προξενικήν Νομοθεσίαν δι’ επιθέσεως κινητού επισήματος Προξενικής Υπηρεσίας ή δια γραμματίου εισπράξεως, τελών, επί των κάτωθι εγγράφων ναυτιλιακού περιεχομένου εκδιδομένων ή θεωρουμένων υπό του αξιωματικού τούτου, ενεργείται υπ’ αυτού: -ναυτιλιακών εν γένει εγγράφων των πλοίων, -αντιγράφων ή αποσπασμάτων ναυτολογίων και ημερολογίων πλοίων, -πιστοποιητικών θαλασσίας υπηρεσίας και πιστοποιητικών εν γένει αφορώντων την επί πλοίων υπηρεσίαν εφ’ όσον ταύτα πρόκειται να χρησιμοποιηθώσι δια την συνταξιοδότησιν παρά του Ναυτικού Απομαχικού Ταμείου (Ν.Α.Τ.), -αποδεικτικών ναυτικής ικανότητος, -αποδείξεων εισπράξεως εισφορών Ν.Α.Τ. ή ετέρων Οργανισμών, -μηνυτηρίων εκθέσεων εγχειριζομένων υπό ναυτικών δια κατ’ έγκλησιν διωκόμενα αδικήματα, -πιστοποιητικών εν γένει εκδιδομένων λόγω αρμοδιότητος παρά των Προξενικών Λιμεναρχών. «Επικυρώσεων γνησίου υπογραφών ναυτικών, ναυτολογημένων επί πλοίων, επί εγγράφων των οποίων το περιεχόμενον δεν συνιστά πράξιν δι’ ην απαιτείται, κατά τας κειμένας διατάξεις, σύνταξις συμβολαιογραφικού εγγράφου». Το ανωτέρω εντός « » όγδοον έδάφιον προσετέθη δια της υπ’ αριθ. 11069/75 της 6/22 Φεβρ. 1975 (ΦΕΚ Β΄ 244) αποφ. Υπ. Εξωτερ., Οικον. και Εμπορ. Ναυτιλίας. 20.Β.α.18-19 Λιμεναρχεία β)Η Κεντρική Αποθήκη Σφραγιστού Χάρτου, επί τη αιτήσει των ως ανωτέρω αξιωματικών του Λ.Σ. (Προξενικών Λιμεναρχών), δέον όπως εφοδιάζη τούτους δια Προξενικού επισήματος συμφώνως προς τας διεπούσας την αποστολήν ενσήμου διατάξεις, δια δεμάτων πεμπομένων μέσω του Υπουργείου Εξωτερικών, εφαρμοζομένων και εν προκειμένω των διατάξεων του Δ/τος της 3.10.1933 «περί του επισήματος Προξενικής Υπηρεσίας κλπ.» (ΦΕΚ. 303Α΄ 10.10.1933). γ)Η επικόλλησις του ενσήμου επί των εκδιδομένων ή θεωρουμένων ως ανωτέρω εγγράφων ναυτιλιακού περιεχομένου υπό των ως άνω αξιωματικών Λ.Σ. (Προξενικών Λιμεναρχών), όντων υπολόγων έναντι του Δημοσίου, ή η έκδοσις γραμματίου εισπράξεως, θα ενεργήται άμα τη καταρτίσει της σχετικής πράξεως και τη καταβολή του αντιτίμου υπό του ενδιαφερομένου. δ)Οι ως άνω αξιωματικοί Λ.Σ. θα εφοδιασθώσι μέσω του Υπουργείου Εξωτερικών δια των κάτωθι λογιστικών βιβλίων: -Βιβλίον ελέγχου, -Βιβλίου διπλοτύπων γραμματίων εισπράξεων, -Βιβλίου αποθήκης ενσήμου, -Βιβλίου αποδείξεων παραλαβής ενσήμου, άτινα θα τηρώσι προς έλεγχον της διαχειρίσεώς των, κατά τας διατάξεις των άρθρ. 11, 12 και 13 παρ. 1-3 του Δ/τος της 3.10.1933 «περί του επισήματος Προξενικής Υπηρεσίας κλπ.» ως και αναλόγου αριθμού ειδικών εντύπων συντάξεως Προξενικών λογαριασμών. ε)Η σύνταξις των λογαριασμών και η υποβολή τούτων παρά των ως άνω υπολόγων προς το Υπουργείον Εξωτερικών (Δ/νσιν Επιθεωρήσεως Προξενικών Αρχών), την Γενικήν Διεύθυνσιν Δημοσίου Λογιστικού και το Ελεγκτικόν Συνέδριον, θα ενεργήται κατά τας διατάξεις του άρθρ. 182 της Προξενικής Νομοθεσίας (Κ.Ν. 4952-Προξενική Διατίμησις) ως ετροποποιήθη υπό του Δ/τος της 12 Ιουλ. 1950 «περί τροποποιήσεως του άρθρ. 182 του Προξενικού Νόμ. 4952» (ΦΕΚ. 174/1950) και της υπ’ αριθ. 36201 της 14 Μαΐου 1958 αποφάσεως της Ολομελείας του Ελεγκτικού Συνεδρίου (ΦΕΚ. 150 και 178 του 1958 Τ.Β΄). ς)Αι κατά μήνα πραγματοποιούμεναι εισπράξεις εκ ναυτιλιακών τελών, θα εμβάζωνται παρά των ως άνω υπολόγων ανελλιπώς εντός του πρώτου δεκαημέρου του επομένου μηνός εις το Ταμείον Πληρωμών Αθηνών, δι’ επιταγής ή εντολής πληρωμής επ’ ονόματι του Διευθυντού του Ταμείου Πληρωμών Αθηνών, του σχετικού διαβιβαστικού, μετ’ αντιγράφου της μηνιαίας συνοπτικής καταστάσεως προς το Ταμείον Πληρωμών Αθηνών εγγράφου, κοινοποιουμένου εις το Υπουργείον Εξωτερικών (Δ/νσιν Επιθεωρήσεως Προξενικών Αρχών), το Υπουργείον Οικονομικών (Γ.Δ.Δ.Λ.) και το Υπουργείον Εμπορικής Ναυτιλίας (Δ.Ν. 4ον). Εν περιπτώσει αδυναμίας αποστολής των εισπράξεων λόγω συναλλαγματικών περιορισμών, θα εφαρμόζωνται αι εκάστοτε εκδιδόμεναι οδηγίαι του Υπουργείου Εξωτερικών προς τας Προξενικάς Αρχάς. Αντίγραφον της υποβαλλομένης εντός του Α΄ 10ημέρου του επομένου μηνός εις το Υπουργείον Εξωτερικών (Διεύθυνσιν Επιθεωρήσεως Προξενικών Αρχών) συνοπτικής καταστάσεως, θα υποβάλλεται και εις Υ.Ε.Ν./Δ.Ν.-4ον) προς ενημέρωσίν του. ζ)Τα υπό του άρθρ. 193 του Κ.Ν. 4952 και του άρθρ. 2 του Α.Ν. 553/1937 «περί τροποποιήσεως και συμπληρώσεως των περί τελών χαρτοσήμου διατάξεων» προβλεπόμενα όπως εισπράττωνται ποσοστά προσθέτων τελών δι’ αγαθοεργούς σκοπούς, θα παραδίδωνται έναντι αποδείξεως εις τον Προϊστάμενον της αντιστοίχου Προξενικής Αρχής, παρά των ως άνω υπολόγων αξιωματικών Λ.Σ. γενομένης σχετικής μνείας εις την υποβαλλομένην κατά τ’ ανωτέρω μηνιαίαν συνοπτικήν κατάστασιν. Αι παρά των Προξένων χορηγούμεναι εκάστοτε αποδείξεις, θα διαβιβάζωνται μετά των λοιπών ετησίων λογαριασμών παρά των υπολόγων αξιωματικών Λ.Σ. εις το Ελεγκτικόν Συνέδριον. η)Οι αντίστοιχοι Προϊστάμενοι Προξενικών Αρχών, θέλουσιν υποβάλει κεχωρισμένως δικαιολογητικά διαθέσεως των κατά την προηγουμένην παράγραφον παραδιδομένων αυτοίς ποσών, εις την παρά τω Υπουργείω Εξωτερικών Δ/νσιν Εκκαθαρίσεως Δαπανών, δια την έκδοσιν του σχετικού συμψηφιστικού εντάλματος, προς τακτοποίησιν της διαχειρίσεως των υπολόγων αξιωματικών Λ.Σ. θ)Τ’ ανωτέρω θα εφαρμόζωνται και υπό του εν Κάρδιφ εδρεύοντος αξιωματικού Λ.Σ. 